31982L0893
L 378/57
JURNALUL OFÍCIAL AL UNIUNII EUROPENE
DIRECTIVA CONSILIULUI
din 21 decembrie 1982
de modificare a Directivelor 64/432/CEE și 72/461/CEE în ceea ce privește anumite măsuri referitoare la febra aftoasă și boala veziculoasă a porcului
(82/893/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolele 43 și 100,
având în vedere propunerea Comisiei,
având în vedere avizul Adunării (1),
având în vedere avizul Comitetului Economic și Social (1),
întrucât Directiva 64/432/CEE (2), astfel cum a fost modificată ultima dată prin Directiva 82/61/CEE (3), prevede condițiile de sănătate pe care trebuie să le îndeplinească animalele vii din speciile bovină și porcină destinate schimburilor intracomunitare;
întrucât, având în vedere evoluția febrei aftoase și a bolii veziculoase a porcului în cadrul Comunității, este necesară menținerea, pentru o perioadă suplimentară, a măsurilor comunitare prevăzute la articolele 4a și 4b din Directiva 64/432/CEE; întrucât, de asemenea, în cazul apariției accidentale a febrei aftoase într-o parte limitată a teritoriului unui stat membru, dreptul de a aplica aceste dispoziții trebuie menținut în cazul în care boala a fost eliminată;
întrucât Directiva 72/461/CEE (4), astfel cum a fost modificată ultima dată prin Directiva 81/476/CEE (5), prevede cerințele de sănătate animală pe care trebuie să le îndeplinească animalele din care se obține carnea destinată schimburilor comerciale intracomunitare;
întrucât, având în vedere evoluția febrei aftoase în cadrul Comunității, este necesară menținerea, pentru o perioadă suplimentară, a măsurilor comunitare prevăzute la articolul 13 din Directiva 72/461/CEE,
ADOPTĂ PREZENTA DIRECTIVĂ:
Articolul 1
Directiva 64/432/CEE se modifică după cum urmează:
1.
La articolul 4a primul paragraf, data de 31 decembrie 1982 se înlocuiește cu data de 31 decembrie 1983.
2.
La articolul 4b:
(a)
la primele două paragrafe, data de 31 decembrie 1982 se înlocuiește cu data de 31 decembrie 1983;
(b)
se adaugă următorul alineat:
„Prezentul articol se aplică:
(i)
statelor membre definite la primul paragraf, teza introductivă, în cazul în care s-a depistat febra aftoasă într-o parte limitată a teritoriului acestora și dacă aceasta a fost eliminată;
(ii)
statelor membre definite la primul paragraf punctele A și B, în cazul în care s-a depistat febra aftoasă într-o parte limitată a teritoriului lor și dacă aceasta a fost eliminată.”
Articolul 2
La articolul 13 din Directiva 72/461/CEE, data de 31 decembrie 1982 se înlocuiește cu data de 31 decembrie 1983.
Articolul 3
Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1983.
Articolul 4
Prezenta directivă se adresează statelor membre.
Adoptată la Bruxelles, 21 decembrie 1982.